
Tizenegyedik Értekezés:  
A halottak eltemetése a mecsetekben. 
Allah nevében! Hála legyen Allahnak! És áldás és 
békesség  Allah  Küldöttére,  az  ő  háznépére  és 
azokra, akik az ő igaz és helyes útját követik. Ami 
pedig ezután következik: 
Áttekintettem a »Khartúm« című újság 1415 A.H. 
év 4/17-én megjelent számát; és úgy találtam, hogy 
közzétettek benne egy közleményt Muhammad al-
Haszan  al-Idríszí  úr  eltemetéséről,  apja  mellett, 
saját mecsetükben, Umm Durmán városában... stb. 
És mivel Allah előírta a muszlimok iránti őszinte 
tanácsadást  és  a  rossz  elutasításának 
kinyilvánítását,  szükségesnek  láttam  felhívni  a 
figyelmet  arra,  hogy  a  mecsetekben  történő 
temetkezés tilos; sőt, ez a társításhoz vezető egyik 
eszköz, és a zsidók és a keresztények cselekedetei 
közül való, amelyek miatt Allah megfeddte őket, és 
megátkozta őket Allah Küldötte (Allah áldja meg és 
adjon Neki örök üdvösséget); amint az a két Ṣaḥīḥ-
ban (al-Bukhārī és Muszlim munkái) szerepel ᶜÁ'iša 
(Allah  legyen  vele  elégedett)  közlésében,  a 
Prófétától  (Allah  áldja  meg  és  adjon  Neki  örök 
üdvösséget), aki azt mondta: 

 "Allah  átkozza  meg  a  zsidókat  és  a 
keresztényeket;  ők  a  prófétáik  sírjait  imahellyé 
tették."  Muszlim  közölte  a  Ṣaḥīḥ-jában,  Ǧundub 
ibn ᶜAbd  Allāh-tól  (Allah  legyen  elégedett  vele), 
miszerint a Próféta (Allah áldja meg és adjon neki 
örök üdvösséget) azt mondta: 

 "Tudjátok  meg,  hogy  akik  előttetek  voltak, 
prófétáik  és  kegyes  istenfélő  embereik  sírjait 
mecsetté  (leborulás  helyévé)  tették.  Ezért  hát  ne 
tegyétek  a  sírokat  mecsetté;  mert  én  megtiltom 
nektek ezt." Az e témával foglalkozó hagyományok 
nagy számban olvashatók. 
Kötelező  a  muszlimokra  nézve  mindenütt  — 
kormányokra és népekre egyaránt —: hogy féljék 
Allahot, óvakodjanak mindattól, amit Ő megtiltott, 
és  elhunytjaikat  a  mecseteken  kívül  temessék  el; 
miként  a  Próféta  (Allah  áldja  meg  és  adjon  Neki 
örök  üdvösséget)  és  Társai  —  Allah  legyen 
elégedett velük — is a mecseteken kívül temették a 
halottakat;  és  így  tettek  az  őket  a  helyes  módon 
követők is. 
Ami  a  Próféta  (Allah  áldja  meg  és  adjon  Neki 
örök üdvösséget) és két Társa, Abū Bakr és ᶜUmar – 
Allah  legyen  elégedett  velük  –  sírjának  jelenlétét 
illeti  az  Ő  (Allah  áldja  meg  és  adjon  Neki  örök 

üdvösséget) mecsetében;  ez nem  szolgál  érvül az 
elhunytak mecsetekben történő eltemetésére; mert 
ő (Allah áldja meg és adjon Neki örök üdvösséget) a 
házában  lett  eltemetve  – ᶜÁ’isa  (Allah  legyen 
elégedett  vele)  házában  –,  majd  két  Társa  is vele 
együtt  lett  eltemetve.  Amikor  pedig  al-Valīd 
ibn ᶜAbd al-Malik kibővítette a mecsetet, a lakhelyet 
is  belefoglalta  abba  a  hidzsra  (a  Kivonulás)  első 
évszázadának  végén;  és  ezt  a  tudósok 
helytelenítették.  Ám  ő  úgy  látta,  hogy  ez  nem 
akadálya a bővítésnek, és hogy az ügy világos, nem 
félreérthető. 
Ebből minden muszlim számára világossá válik, 
hogy: a Próféta (Allah áldja meg és adjon neki örök 
üdvösséget)  és  két  Társa  (Allah  legyen  elégedett 
velük  kettejükkel)  nem  a  mecsetben  lettek 
eltemetve;  és  az  a  tény,  hogy  a  bővítés  miatt 
bekerültek oda, nem szolgál érvként a mecsetekben 
történő  temetés  megengedettségére,  mert  ők 
nincsenek  a  mecsetben,  hanem  a  Próféta  (Allah 
áldja meg és adjon neki örök üdvösséget) házában 
vannak.  Továbbá  al-Valíd  cselekedete  ebben  a 
kérdésben  nem  szolgálhat  senki  számára 
hivatkozási  alapul;  a  bizonyíték  kizárólag  a 
Koránban és a Szunnában van, valamint az Umma 
Elődeinek  egyetértésében  (Allah  legyen  elégedett 
velük) és tegyen minket az őket jósággal követők 
közé. 

Őszinte jó tanács és a vallásjogi kötelesség alóli 
mentesülés végett készült; kelt: A.H. 1415. 5. 14. 
Bizony, Allah a Tőle származó segítő támogatás 
és irányítás Ura. És Allah áldja meg és adjon örök 
üdvösséget  a  mi  Prófétánknak,  Muḥammad-nak, 
családjának  és  Társainak,  valamint  mindazoknak, 
akik őket a legszebb módon követik. 
 
 
*** 

